alibayram/wikipedia-40-langs huggingface dataset:
Rendszám (halmazelmélet)

A rendszám a halmazelmélet egyik alapfogalma.

Definíció
Egymással izomorf jólrendezett halmazok közös tulajdonságát nevezzük rendszámnak. Azaz, minden jólrendezett halmaznak van rendszáma és két jólrendezett halmaz rendszáma pontosan akkor azonos, ha izomorfak.

Alaptulajdonságok
Rendszámok rendezése: azt mondjuk, hogy az α rendszám kisebb a β rendszámnál (jelben α<β), ha a következő igaz: ha (A,<) egy α rendszámú jólrendezett halmaz, (B,<) egy β rendszámú jólrendezett halmaz, akkor (A,<) izomorf (B,<) egy elem által alkotott kezdőszeletével.
Erre a relációra a következő tulajdonságok teljesülnek:
 irreflexivitás: α<α sosem igaz,
 tranzitivitás: ha α<β<γ akkor α<γ,
 trichotómia: ha α, β rendszámok, akkor α<β, α=β és β<α közül pontosan az egyik igaz.
 jólrendezés: rendszámok tetszőleges nemüres halmazának vagy osztályának van legkisebb eleme.
 egy α rendszámnál kisebb rendszámok jólrendezett halmazt alkotnak, melynek rendszáma α.

Rendszámok osztályozása

A rendszámokat a náluk kisebb rendszámok A halmaza alapján osztályozzuk.
 Ha A üres, akkor a rendszám a nulla.
 Ha A-nak van legnagyobb β eleme, akkor a szóban forgó rendszám β rákövetkezője.
 Egyébként pedig limeszrendszám.

Minden véges (nem nulla) rendszám rákövetkező rendszám. A legkisebb limeszrendszám a szokásos rendezéssel ellátott természetes számok rendszáma; jele az ω.

Műveletek

Összeadás

az összeadandó rendszámok reprezentáns halmazait egymás mögé írjuk.

Formálisan: ha  jólrendezett halmazok jólrendezett sorozata, akkor az
 halmazon a lexikografikus rendezés
(, ha ) jólrendezés;
ennek rendszámát nevezzük  rendszámai összegének.

Ebből következik, hogy a rendszámok összeadása nem kommutatív, hiszen . Ez onnan látható hogy az előbbi rendszámnak megfelelő halmazban van legnagyobb elem, míg az utóbbinak megfelelőben nincs. (Mellesleg .)

Szorzás

Hatványozás

A rendszámok nem alkotnak halmazt,
hiszen akkor ez az R halmaz jólrendezett lenne, lenne egy α rendszáma, ami eleme lenne R-nek és egyenlő lenne R nála kisebb elemei halmazának rendszámával, ami kisebb, mint R-é – ellentmondás.

A Neumann-féle rendszámfogalom

Definiáljuk a rendszámokat transzfinit rekurzióval, a nála kisebb rendszámok halmazaként.
Ily módon minden rendszám halmaz, mégpedig olyan, amit az  reláció jólrendez, és minden rendszám rendszáma saját maga.
Az első néhány rendszám: , , , …

Megjegyzés
Valójában nem definiálhatjuk a rendszámokat transzfinit rekurzióval, mert ahhoz, hogy az működjön, már szükség van rendszámokra, tehát fölhasználnánk őket önmaguk definiálásához.
Ezért kerülő úton kell definiálni a Neumann-féle halmazokat: 
Egy X halmazt Neumann-rendszámnak nevezünk, ha
X tranzitív, azaz  esetén ;
 jólrendezett.
Az így definiált Neumann-rendszámok ugyanazok, mint amiket transzfinit rekurzióval építenénk föl.
Azt, hogy ez megfelelő rendszámdefiníció, a következő tétel garantálja: Minden jólrendezett halmazhoz egyértelműen létezik vele izomorf Neumann-rendszám.

Források
A MathWorld-ön
Az Encyclopedia of Mathematics-on
A ProvenMath-en

Halmazelmélet
Rendszám (egyértelműsítő lap)

Tudomány
 Rendszám, kémiai fogalom
 Rendszám, halmazelméleti fogalom
Közlekedés
 Forgalmi rendszám, járművek közlekedésrendészeti azonosító jele
Notyáj

Notyáj (régi magyar nevén: Bitva; ) falu Szerbiában, a Vajdaságban, a Szerémségi körzetben.

Fekvése 
Szávaszentdemetertől 10 km-re délnyugatra, a Szávától délre, Macsva régióban fekszik.

Története 
A Szávaszentdemeternél, a Szávába torkolló Bitva folyó mellett állt Bitva vára. Ez a Macsói Bánsághoz tartozó királyi vár volt, először 1336-ban említik. 1381-ben Lázár szerb fejedelem kezén volt. 1386-ban Mária királynő hívei elfoglalták Horváti Lászlótól. 1426-ban már biztosan nem állt. Bizonyosan azonos a Notyáj melletti Cesjuska Bitva holtágnál dombtetőn levő rommal.

Népesség 
A falunak 2002-ben 2120 lakosából 2098 fő szerb volt.

Jegyzetek

Külső hivatkozások 

A Szerémségi körzet települései
Boldogasszonyfalva

Boldogasszonyfalva (1899-ig Goszpodincze, szerbül Госпођинци / Gospođinci, németül Frauendorf) falu Szerbiában, a Vajdaságban, a Dél-bácskai körzetben, Zsablya községben.

Fekvése 
Zsablyától 8 km-re nyugatra, a történelmi Sajkásvidék nyugati részén fekszik.

Története 
A település neve egykor Boldogasszonyfalva volt, s ezt a nevét szerb fordításban, Goszpodince néven, egészen 1904-ig viselte a község, amikor visszakapta magyar nevét.

Nevét 1410-ben említették először Bódogasszonytelke néven, mint a Keresztúri család birtokát.

1655-ben Wesselényi Ádámot iktatták be Goszpodince birtokába, majd a török kiűzése után kamarai birtok lett.

1746-ban a volt szabadkai határőröket telepítették ide, majd a tiszai határőrvidék feloszlatása után Goszpodince is az 1751. évi tiszai kerületi szabadalmakban részesült, 1769-ben pedig felvették a sajkások közé.

1770-ben Dalmáciából és Boszniából érkezett siákok (görögkeleti vallású nép) telepedtek itt le.

1849. április 3-án a Perczel Mór vezette magyar sereg itt rohanta le tüzérségi előkészítés után a római sáncok közé befészkelődött szerb felkelőket.

1873-ban megszűnt a csajkás határőri milícia és a község is a vármegyéhez került.

1910-ben 3611 lakosából 3018 szerb, 316 német és 172 magyar volt.

A trianoni békeszerződésig Bács-Bodrog vármegye Zsablyai járásához tartozott.

Népesség

Demográfiai változások

Etnikai összetétel

A település az irodalomban 
 Itt játszódik Móra Ferenc Jánoska mennybemenetele című novellája (megjelent az író Nádihegedű című kötetében).

Jegyzetek

Források 

 Borovszky Samu: Bács-Bodrog vármegye

A Dél-bácskai körzet települései
Bács-Bodrog vármegye települései
Gracián

A Gracián a latin Gratianus férfinév rövidülése, ami a gratiosus szóból származik, aminek a jelentése: kedves, bájos. Női párja: Graciána.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 június 1. 
 december 18.

Híres Graciánok
Ocsovai Grácián ferences szerzetes.

Jegyzetek

Magyar keresztnevek (G)
Férfikeresztnevek (G)
Latin eredetű magyar férfikeresztnevek
Graciána

A Graciána a Gracián férfinév női párja. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 június 1.

Híres Graciánák

Jegyzetek

Magyar keresztnevek (G)
Női keresztnevek (G)
Latin eredetű magyar női keresztnevek
Rocky Horror Picture Show

A Rocky Horror Picture Show, eredeti angol címe The Rocky Horror Picture Show (gyakran rövidítik így: RHPS) 1975-ben bemutatott amerikai-brit film Jim Sharman rendezésében Richard O’Brien és Jim Sharman színdarabja, a The Rocky Horror Show, valamint Richard O’Brien dalai alapján. Műfaja szerint horror-komédia-musical.
A film fontosabb szerepeiben Barry Bostwick, Susan Sarandon és Tim Curry láthatók. További kisebb szerepeket vállalt többek között Nell Campbell, Patricia Quinn, Peter Hinwood, Jonathan Adams, Charles Gray, és maga O’Brien. A film egyik csúcsjelenetében a rockénekes Meat Loaf is megjelenik, bár csak egy szám erejéig. Curry, Campbell és O’Brien már az eredeti színdarabban is szerepeltek, aminek Broadwayn való debütálásánál csatlakozott hozzájuk Meat Loaf.

Rövid összefoglaló 
Brad és Janet, ifjú jegyesek egy rémes éjszakán egy durrdefekt és egy ugyanakkor kitörő vihar elől egy kastélyban kényszerülnek menedéket keresni. Az igazi rémségek ott kezdődnek. A tulajdonos – egy, a „Transylvania” bolygóról való földönkívüli transzvesztita – egy rock-diliház és egy perverz kéjtanya kombinációját tartja fönn. A kastélyban senki sem normális. A fokozódó őrületben Brad és Janet kénytelen-kelletlen részt vesz.

Szereposztás

Folytatás 

A filmhez készült egy folytatás is Gumiszoba – Rocky Horror Picture Show 2. (Shock Treatment) címmel 1981-ben, melynek sikere meg sem közelítette az első részt, bár több, eredetileg ehhez a filmhez illetve darabhoz írt dal is szerepelt benne, és olyan környezetet írt le, mely később több filmben sikerrel szerepelt (egy városnyi méretű tévéstúdió; lásd a Truman Show illetve Pleasantville sikerét).

Jegyzetek

További információk

1975 filmjei
Amerikai zenés filmek
Amerikai filmvígjátékok
Brit zenés filmek
Brit filmvígjátékok
Warner Bros. Pictures-filmek
Az amerikai nemzeti filmregiszter filmjei
Ménás

A Ménás férfinév a latin Menas névnek felel meg. Elképzelhető, hogy a germán Meinhard névből származik, amely elemeinek jelentése: erő és merész. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 november 11.

Híres Ménások

Jegyzetek

Magyar keresztnevek (M)
Férfikeresztnevek (M)
Latin eredetű magyar férfikeresztnevek
Medárd

A Medárd a germán Machthard név latin Medardus formájából ered, jelentése: hatalom + erős, merész. 
Női párja: Medárda.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 június 8.

A néphagyomány szerint, ha ezen a napon esik, csapadékos, ha nem esik az eső, száraz nyár következik.

Híres Medárdok
 Szent Medárd (6. század), a Noyoni egyházmegye püspöke volt, az időjárás védőszentje.

Jegyzetek

Magyar keresztnevek (M)
Férfikeresztnevek (M)
Germán eredetű magyar férfikeresztnevek
Klementina

Klementina a mezőkövesdi repülőtér neve is.
A Klementina női név a Clemens (magyarul Kelemen) férfinév női párja. 


Rokon nevek 
 Klemencia: szintén a Clemens férfinév női párja. 
 Klementin: a Klementina rövidülése.

Gyakorisága 
Az 1990-es években a Klementina igen ritka, a Klemencia és a Klementin szórványos nevek voltak, a 2000-es években nem szerepelnek a 100 leggyakoribb női név között.

Névnapok 
Klementina, Klementin
 október 21. 
 november 14. 
 november 23. 
Klemencia:
 november 23.

Híres Klementinák, Klementinek és Klemenciák 
Habsburg Klemencia calabriai hercegné, I. Károly (Róbert) magyar király édesanyja
Anjou Klemencia francia királyné, I. Károly (Róbert) húga
Tarantói Klemencia amendoleai úrnő, Tarantói Lajos nápolyi király természetes lánya

Jegyzetek 

Magyar keresztnevek (K)
Női keresztnevek (K)
Latin eredetű magyar női keresztnevek

fr:Clémentine (homonymie)#Prénom
Klotild

A Klotild női név germán eredetű. Elemeinek jelentése: dicsőséges, híres + harc. 


Rokon nevek
Tilla, Tilda

Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok 
 június 3.

Híres Klotildok
 Mária Klotild francia királyi hercegnő

Kapcsolódó szócikkek 
Klotild-barlang
Klotildliget
Klotild paloták

Jegyzetek

Magyar keresztnevek (K)
Női keresztnevek (K)
Germán eredetű magyar női keresztnevek
Sejtbiológia

A sejtbiológia, más néven celluláris biológia vagy citológia, sejttan a biológiának a sejtekkel, azok fiziológiai tulajdonságaival, szerkezetével, a bennük található sejtszervecskékkel (organellumokkal), életciklusukkal, a sejtosztódással és a sejthalállal foglalkozó részterülete. Vizsgálatának területe mind a mikroszkopikus, mind a molekuláris szintre kiterjed. A sejtbiológia az egysejtű élőlényekkel (mint a baktériumok vagy protozoák) és a többsejtű élőlények (mint az ember is) specializált sejtjeivel egyaránt foglalkozik.

A sejtek szerkezetének és működésének ismerete minden élettani tudomány számára alapvető fontosságú. A különböző típusú sejtek közötti eltérések és hasonlóságok megértése különösen a molekuláris biológiai és az orvosbiológiai területeken, mint a rákkutatás és fejlődésbiológia fontos. A sejtek alakra és nagyságra különböznek, de kémiai felépítésük hasonló. Ez a tulajdonság a közös eredetre utal. 

A sejtbiológia szorosan kapcsolódik a genetikához, a biokémiához, a molekuláris biológiához és a fejlődésbiológiához.
Murony

Murony község Békés vármegye Békési járásában.

Fekvése 
Szomszédai: észak felől Mezőberény (7 kilométerre), kelet felől Békés (7  kilométerre), dél felől Békéscsaba (11 kilométerre, ezen belül Mezőmegyer 6 kilométerre), nyugat felől pedig Kamut (5 kilométerre).

Megközelítése 
Közúton a 47-es főútról a 4644-es útra letérve érhető el a legegyszerűbben: ez az út a település főutcája és ez köti össze Békéssel és a 470-es főúttal, illetve Kamuttal is. A 47-es főút felől elérhető a község központja egy másik útvonalon, a 46 168-as számú bekötőúton is.

Vonattal a MÁV 120-as számú (Budapest–)Szolnok–Békéscsaba–Lőkösháza-vasútvonalán érhető el, melynek egy megállási pontja van itt. Murony vasútállomás a település délnyugati részén található, a vonal állomásai viszonylatában Mezőberény vasútállomás és Békéscsaba vasútállomás között; közúti elérését a 46 168-as útból kiágazó 46 356-os út teszi lehetővé. Korábban itt csatlakozott a 129-es számú Murony–Békés-vasútvonal a fentebb említett fővonalhoz, azonban ezen a vonalon 2007-ben megszűnt a forgalom.

Története 
Neve ószláv eredetű lehet, valószínűleg hangyabolyt jelent. Eredetileg Monor és Muruly néven hívták, de később a végső »ly« → »ny«-re változott. 

A 13. század első felében már falu volt.
Szent Miklós tiszteletére avatott templomát 1295-ben említik. 
Ebben az évben Csák András eladta a területet Egyedfia Sándornak. Ebben az időben északra Mező- és Kis-Kamut, délről Gerla és Megyer települések voltak határosak vele. A 14-15. században több nemesi család osztozott meg a birtokán. 1383-ban az Ábránfyak tulajdonolták egy részét. 

A török hódítás idején elpusztult. Rákóczi György már mint pusztát adományozta 1649-ben Baka Ferencz borosjenői alvárnagynak és Szél Pál ottani zsoldos lovaskatonának. 
Még a 17. században is lakatlan hely volt. 

A 19. században és a 20. század elején Murvahely néven is ismert volt. Egy ideig Békésföldvár volt a neve. 

Ma a település legjelentősebb gazdasági társasága az 1949-ben alapított Hidasháti Állami Gazdaság (ma Hidasháti Mezőgazdasági Rt.)

Közélete

Polgármesterei
 1990–1994: Andrási Béla (független)
 1994–1998: Balog István (független)
 1998–2002: Fekete Ferenc (független)
 2002–2006: Fekete Ferenc Zoltán (független)
 2006–2010: Fekete Ferenc Zoltán (független)
 2010–2014: Fekete Ferenc Zoltán (független)
 2014–2019: Fekete Ferenc Zoltán (független)
 2019-től: Szegfű Gábor (független)

Népesség
A település népességének változása:

2001-ben a település lakosságának közel 100%-a magyar nemzetiségűnek vallotta magát.

A 2011-es népszámlálás során a lakosok 91,9%-a magyarnak, 0,3% németnek, 0,2% szlováknak mondta magát (8,1% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 9,2%, református 18,3%, evangélikus 0,8%, felekezeten kívüli 41,6% (28,6% nem nyilatkozott).

Látnivalók 
 Jantyik kápolna
 Szent Anna Templom

Jegyzetek

További információk
 A község honlapja
 Testvér település: Izsa Község Szlovákia 2015 óta honlap

Békés megye települései
Albireo (csillag)

Ez a szócikk a csillagról szól, a csillagászati folyóirat Albireo (folyóirat), az egyesület Albireo Amatőrcsillagász Klub néven található.

Az Albireo (β Cyg, β Cygni vagy béta Cygni) a  Hattyú (Cygnus) csillagkép harmadik legfényesebb csillaga. Bár a Bayer-féle jelölése „béta”, valójában a γ Cygni fényesebb nála.

Mivel az Albireo a hattyú fejében helyezkedik el, angol nyelvterületen csőrcsillagnak („beak star”) is nevezik. A Deneb, δ Cygni és η Cygni csillagokkal formálja az „Északi Keresztet”.

A csillag neve egy félreértésből és egy hibás fordításból ered. A csillag eredeti neve al-Minhar al-Dajajah, „a tyúk csőre” volt, mint az arab szövegekben. Latin tudósok félreértették, azt hitték, hogy egyfajta gyógynövény nevéből származik, és  ab ireo („ireusból”) névre fordították. Később az emberek úgy tekintették, mint egy arab kifejezés félrenyomtatott alakját, és átírták al-bireo-ra.

Leírása
Az Albireo 385 fényév távol található a Földtől. Szabad szemmel egyetlen csillagnak látszik. Valójában kisebb távcsővel is felbontható kettőscsillag, melynek egyik összetevője sárga (3,1 magnitúdós), a másik kék (5,1 magnitúdós), a kettőt 34 ívmásodperc választja el. Az egyik legkönnyebben felbontható kettőscsillag a nagyon eltérő színek miatt.

Eleinte puszta optikai kettősnek gondolták, melyek nem egymás körül keringenek. Azonban kimutatták, hogy a nagy távolság ellenére is valódi kettőscsillag.

A fényesebb, sárga tagja a párnak, a β Cygni A, maga is egy szoros kettőscsillag.

További információk

Jegyzetek  

Csillagok
Zdenka

A Zdenka női nevet általában a Szidónia névre vezetik vissza, ám újabban felmerült, hogy a szláv Zdeslava névből ered, annak beceneve. Az utóbbi név elemeinek jelentése: kívánság + hála, dicsőség. Férfi párja Zdenkó.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 június 23.
 augusztus 23.

Híres Zdenkák
 Zdenka Bergrová cseh költőnő
 Zdenka Vučković horvát énekesnő
 Ticharich Zdenka magyar zongoraművész

Jegyzetek

Magyar keresztnevek (Z)
Női keresztnevek (Z)
Szláv eredetű magyar női keresztnevek
Latin eredetű magyar női keresztnevek
Vitatott eredetű magyar női keresztnevek
Zdenkó

A Zdenkó férfinevet általában a latin Sidonius névre vezetik vissza, amelynek jelentése: Sidon városából való, ám újabban felmerült, hogy a szláv Zdeslav név önállósult becenevéből ered. Az utóbbi név elemeinek jelentése: kívánság + hála, dicsőség.  Női párja: Zdenka.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 november 14.

Híres Zdenkók
 Tamássy Zdenkó zeneszerző (1921 – 1987)
 Sternbergi Zdenkó olmüci püspök (kb. 1500 - kb. 1570)

Jegyzetek

Magyar keresztnevek (Z)
Férfikeresztnevek (Z)
Latin eredetű magyar férfikeresztnevek
Szláv eredetű magyar férfikeresztnevek
Vitatott eredetű magyar férfikeresztnevek
Szidónia

A Szidónia női név latin eredetű, a jelentése: Szidón (ma: Szaida) városából való nő. 


Rokon nevek
 Szidi: a Szidónia önállósult beceneve. 
Zdenka

Gyakorisága
Az 1990-es években a Szidónia igen ritka, a Szidi szórványos név, a 2000-es években nem szerepelnek a 100 leggyakoribb női név között.

Névnapok
Szidónia, Szidi
 augusztus 23.

Híres Szidóniák, Szidik
 Podjebrád Szidónia szász hercegné (Podjebrád Katalin magyar királyné ikertestvéreként I. Mátyás magyar király sógornője)
 Sidonie-Gabrielle Colette francia írónő
 Petrőczy Kata Szidónia magyar költőnő
 Rákosi Szidi színésznő, színházpedagógus

Megjegyzés

Jegyzetek

Magyar keresztnevek (Sz)
Női keresztnevek (Sz)
Latin eredetű magyar női keresztnevek
Teónia

A Teónia  név a görög Theonasz férfinév latinosított női párja. Jelentése: Istenhez tartozó.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 augusztus 23.

Híres Teóniák

Jegyzetek

Magyar keresztnevek (T)
Női keresztnevek (T)
Görög eredetű magyar női keresztnevek
Szendile

A Szendile tisztázatlan eredetű, újabb keletű női név. Elképzelhető, hogy a szende szóra utal.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 március 2. 
 október 5.

Híres Szendilék

Jegyzetek

Magyar keresztnevek (Sz)
Női keresztnevek (Sz)
Magyar eredetű magyar női keresztnevek
Szendike

A Szendike a szende szóból kicsinyítőképzővel alkotott név. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 július 11. 
 október 11.

Híres Szendikék

Jegyzetek

Magyar keresztnevek (Sz)
Női keresztnevek (Sz)
Magyar eredetű magyar női keresztnevek
Lili

A Lili női név több idegen név (Karolina, Elizabet, Júlia) közös becenevéből önállósult.  Nincs összefüggésben a hasonló hangzású  angol lily szóval, amelynek jelentése: liliom. 


Rokon nevek
 Lilia: valószínűleg a Lili továbbképzése az orosz Lilija vagy a finn Lilja név hatására. 
 Lilian: angol eredetű, az Elizabet becenevéből, illetve a Lili továbbképzéséből alakult ki. 
 Liliána: a Lilian latinos-olaszos továbbképzése. 
 Lilla 
 Lilianna: a Liliána újabb keletű magyar alakváltozata, talán a Julianna hatására.
 Lilien:

Becenevek: Lili, Lilike, Lila, Lilianna, Lilien, Liliána, Lilla, Liliom, Lilo, Lilci

Gyakorisága
Az 1990-es években a Lili gyakori név volt, a Liliána ritka, a Lilian igen ritka, a Lilia és a Lilianna szórványos név volt, a Lilient nem lehetett anyakönyvezni, a 2000-es években a Lili a 7-15., a Liliána a 36-79., a Lilien 2007 után a 67-87. leggyakoribb női név, a többi nem szerepel az első százban.

Névnapok
Lili, Lilia
 július  11.
Lilian, Liliána, Lilianna
 július 27.
 augusztus 11.
Lilien:

Híres Lilik, Liliák, Lilianok, Liliánák, Liliannák és Lilienek
 Berky Lili színésznő
 Córdobai Szent Liliána (Liliosa) keresztény mártír
 Darvas Lili színésznő
 Gimesné Hajdú Lili pszichoanalitikus
 Horváth Lili színésznő
 Kronberger Lili világbajnok műkorcsolyázó
 Lily Allen énekesnő
 Lily Loveless angol színésznő
Lili Reinhart amerikai színésznő
 Lilli Palmer filmszínésznő
 Lili Taylor filmszínésznő
 Marton Lili írónő
 Móricz Lili, Móricz Zsigmond leánya
 Muráti Lili színésznő
 Ország Lili festő, grafikus
 Szilágyi Liliána Európa-bajnok úszónő
 Poór Lili színésznő
 Lilian svéd hercegnő
Kanyurszky Lili írónő

Kitalált személyek
 Lilly Moscowitz, a Neveletlen hercegnő-sorozat egyik főszereplője
 Lily Potter, Harry Potter édesanyja

Jegyzetek

Magyar keresztnevek (L)
Női keresztnevek (L)
Latin eredetű magyar női keresztnevek
Angol eredetű magyar női keresztnevek
Német eredetű magyar női keresztnevek
Diskurzus

A diskurzus jelenthet:
 párbeszédet;
 a francia és angol nyelvű szakirodalomban gyakran (koherens) szöveget; 
 (a kommunikatív cselekvéssel szemben) metakommunikációt mint párbeszédet a magától értetődőnek feltételezett jelentés-összefüggésekről;
a szemantikában több mondatból álló nyelvészeti egységet, mint amilyen a társalgás, a vita vagy az előadás.

Számos jelző kísérheti.

A diskurzuselemzés az egy beszélt nyelvközösséget alkotó emberek által használt nyelv tanulmányozását jelenti. Vizsgálja a nyelv formáját és funkcióját, beleértve a beszélt és az írott nyelvi közlést is. Azokat a nyelvi sajátosságokat nevezi meg, amelyek különböző műfajokra jellemzők, továbbá azokat a kulturális és szociális tényezőket, amelyek abban segítenek nekünk, hogy értelmezni és interpretálni tudjuk a különböző szövegtípusokat és beszédet. A szövegek elemzésének körébe tartozik a mondatokon áthúzódó témakifejtés és kohézió, míg a beszélt nyelv tanulmányozása ezeken túl koncentrálhat a fordulatokra, a társasági érintkezés nyitó és záró kereteire, valamint a narratív szerkezetre.

Kialakulása 
A diskurzuselemzés több tudományágból alakult ki, így a szociolingvisztikából, az antropológiából, a szociológiából és a szociálpszichológiából. A diskurzuselemzés többféle elméleti megközelítésen nyugszik, és számos elemzési mód/terület létezik, többek között:

 beszéd-cselekvés elmélet,
 interakciós szociolingvisztika,
 a beszéd etnográfiája,
 pragmatika,
 társalgáselemzés,
 (nyelvi) változat elemzése.

Bár ezek a megközelítések a használt nyelv más és más szempontját hangsúlyozzák, a közös bennük az, hogy a nyelvet társadalmi interakciónak tekintik.

Diskurzus a szociológiában 
A társadalomtudományban intézményesült gondolkodási módnak tekintik a diskurzust, olyan szociális határvonalnak, ami megszabja, hogy mit lehet mondani egy adott témáról. A diskurzusok mindenről befolyásolják a nézeteinket, más szóval kikerülhetetlen fogalmat és jelenséget jelentenek az élet/valóság leírásában. Például két teljesen más diskurzus folytatható a különböző gerillamozgalmakról: az egyik szabadságharcosok, a másik terroristák tevékenységének nevezi azokat. Vagyis a megválasztott diskurzus adja meg a szókincset, a kifejezéseket, sőt még a stílust is a közléshez.

A diskurzus szorosan összefügg a hatalomról és az államról szóló különböző elméletekkel, főleg azért, mert a meghatározása nem más, mint a realitás meghatározásának az eszköze.

A diskurzus társadalmi fogalmát gyakran összekapcsolják Michel Foucault francia filozófus (1926–1984) nevével.

További információk 
 http://e3.hu/pdk/
 http://www.mediakutato.hu/cikk/2001_01_tavasz/03_a_rendkivuli_megismerese
 http://www.c3.hu/~prophil/profi021/toth.html
 http://www.c3.hu/~prophil/profi034/garaczi.html
 https://web.archive.org/web/20050310154155/http://bgyarmat.lutheran.hu/docs/allegoria.htm
 http://www.nytud.hu/palyazatok/albiterv.html
 http://vmek.oszk.hu/html/vgi/vkereses/subt2.php3?topic=nyelv&subtopic=nyelv050 
 http://www.artpool.hu/Flusser/Univerzum/10.html
 http://www.inaplo.hu/nv/200202/13.html

Szociológia
Szövegtan
Kommunikáció
Virág (keresztnév)

A Virág régi magyar személynév felújítása a Flóra név magyarítására.


Gyakorisága
Az 1990-es években gyakori név, a 2000-es években a 13-28. leggyakoribb női név.

Névnapok
 január 8.
 február 10.
 július 29.
 november 24.
 november 26.

Híres Virágok
 Csapó Virág színésznő
 Dőry Virág színésznő, jelmeztervező
 Erdős Virág költő
 Kiss Virág színésznő, szinkronszínész
 Lődi Virág pedagógus, médiaművész, kritikai pedagógiával és vizuális neveléssel foglalkozó kutató és kurátor
 Móricz Virág, Móricz Zsigmond lánya, életrajzírója
 Németh Virág teniszezőnő
 Pabeschitz Virág régész
 Pásztor Virág énekesnő, ismertebb nevén Noémi Virág
 Vass Virág író

Jegyzetek

Magyar keresztnevek (V)
Női keresztnevek (V)
Magyar eredetű magyar női keresztnevek
Régi magyar női személynevek
Taksony (egyértelműsítő lap)

Taksony, település Pest vármegyében
 Taksony magyar fejedelem, Árpád fejedelem unokája
 Taksony, keresztnév
 Taksony-híd, a Taksony és Szigethalom közötti út egyik hídja
 Taksony-sziget, sziget Taksonynál a Ráckevei-Duna-ágban
 Taksony SE, sportegyesület

 Taksonyfalva (1899-ig Taksony, szk. Matúškovo), Szlovákia, Nagyszombati kerület, Galántai járás

hasonló: Tapsony
Ármina

Az Ármina az Ármin férfinév női párja.


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Ármina sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
 június 2.

Híres Árminák

Jegyzetek

Armina
Armina
Germán eredetű magyar női keresztnevek
Erazmus

Az Erazmus görög eredetű név, jelentése szeretett, óhajtott (vagy szeretetreméltó). 


Rokon nevek
 Razmus: az Erazmus német rövidülése. 
 Rézmán: az Erazmus német eredetű, régi magyar alakváltozata.

Gyakorisága
Az 1990-es években az Erazmus, Razmus és Rézmán szórványos név volt, a 2000-es években nem szerepelnek a 100 leggyakoribb férfinév között.

Névnapok
Erazmus, Razmus, Rézmán
 június 2.

Híres Erazmusok, Razmusok, Rézmánok
 Nyárády Erazmus Gyula magyar botanikus
 Rotterdami Erasmus, németalföldi humanista tudós, filozófus, szerzetes, teológus
 Andreas Teufel győri generális
 Erasmus von Teufel (?-1552) hadvezér

Jegyzetek

Magyar keresztnevek (E, É)
Férfikeresztnevek (E, É)
Görög eredetű magyar férfikeresztnevek
Etre

Az Etre régi magyar személynév, valószínűleg a germán Etter névből származik, aminek a jelentése határ + kerítés. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 10. 
 június 2.

Híres Etrék

Jegyzetek

Magyar keresztnevek (E, É)
Férfikeresztnevek (E, É)
Germán eredetű magyar férfikeresztnevek
Régi magyar férfi személynevek
Berec

A Berec a latin (Brictius) névből származó régi magyar személynév, jelentése vitatott. Egy verzió szerint értelme magas, magaslat. Mások szerint eredetileg Szent Bereck (Brictius) püspöknek a valószínűleg gall eredetű neve a forrása.


Gyakorisága
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok
 június 3.

Jegyzetek

Magyar keresztnevek (B)
Férfikeresztnevek (B)
Latin eredetű magyar férfikeresztnevek
Cicelle

A Cicelle női név a Cecília régi magyar alakja. 


Rokon nevek 
Cecilla, Cecília, Cilla, Cili, Sejla, Seila, Zille, Célia

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Cicelle sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
június 3., november 22.

Híres Cicellék

Jegyzetek

Magyar keresztnevek (C)
Női keresztnevek (C)
Latin eredetű magyar női keresztnevek
Magyar eredetű magyar női keresztnevek
Cilla

A Cilla női név a Cecília német becenevéből ered, illetve egyben bibliai név is, jelentése:árnyék, védelem. 


Rokon nevek 
Cecilla, Cecília, Cicelle, Cili, Sejla, Seila, Zille, Célia

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Cilla sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
június 3., november 22.

Híres Cillák

Jegyzetek

Magyar keresztnevek (C)
Női keresztnevek (C)
Latin eredetű magyar női keresztnevek
Német eredetű magyar női keresztnevek
Brestyanóc

Brestyanóc (horvátul Bršljanica) falu Horvátországban Belovár-Bilogora megyében.

Fekvése 
Garesnicától 7 km-re nyugatra fekszik, ma két falu: Mala és Velika Bršljanica. Közigazgatásilag Garesnicához tartozik.

Története 
Brestyanóc egykori várát 1317-től említik, amikor Károly Róbert a Kőszegiektől elfoglaltatta és Babonics Jánosnak adta. Ma rom Malá Bršljanicától északnyugatra. A település a trianoni békeszerződésig Belovár-Kőrös vármegye Garesnicai járásához tartozott.

Belovár-Bilogora megye települései
Nagyhuta

Nagyhuta () község Borsod-Abaúj-Zemplén vármegye Sátoraljaújhelyi járásában.

Fekvése 
A Zempléni-hegység középső részén helyezkedik el, a megyeszékhely Miskolctól 92 kilométerre északkeletre.

Kiterjedt külterületei révén a hegység jó néhány, távolabb fekvő településével is határos – észak felől Kishutával, kelet felől Kovácsvágással, délkelet felől Sárospatakkal, dél felől Makkoshotykával és Háromhutával, délnyugat felől Regéccel, nyugat felől Telkibányával, északnyugat felől pedig Nyírivel és Bózsvával is –, valójában azonban zsáktelepülés, mely közúton csak egy útvonalon, Pálháza nyugati része felől, Kishután keresztül érhető el: a 3708-as útból kiágazó 37 125-ös számú mellékúton.

Külterületeit érinti a Pálházi Állami Erdei Vasút is, melynek két megállója van a határai között: Komlósivölgy megállóhely és Kőkapu megállóhely, mindkettő a lakott területeitől több kilométeres távolságban nyugatra.

Története 
A település – a többi hutatelepüléshez hasonlóan – a 18. század óta létezik, a regéci uradalomhoz tartozott.

Közélete

Polgármesterei
 1990–1994: Espán Gyula (független)
 1994–1998: Espán Gyula (független)
 1998–2002: Espán Gyula (független)
 2002–2006: Espán Gyula (független szlovák kisebbségi)
 2006–2010: Espán Gyula (független)
 2010–2014: Suták József (független)
 2014–2019: Suták József (független)
 2019-től: Suták József (független)

Népesség 
A település népességének változása:

A 2001-es népszámlálás adatai szerint a település lakosságának 6,9%-a szlovák volt.

A 2011-es népszámlálás során a lakosok 95,2%-a magyarnak, 31,7% szlováknak mondta magát (4,8% nem válaszolt; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 90,5%, református 3,2%, görögkatolikus 1,6% (4,8% nem válaszolt).

Nevezetességei 
 
 Károlyi-kastély (Kőkapu)

Környező települések 
Kishuta (7 km), Kemencepatak (9 km), a legközelebbi város: Pálháza.

Jegyzetek 

Borsod-Abaúj-Zemplén megye települései
Abaúj-Torna vármegye települései
Nagyrozvágy

Nagyrozvágy község Borsod-Abaúj-Zemplén vármegye Cigándi járásában.

Fekvése 
Miskolctól 112 kilométerre keletre fekszik, a Bodrogköz északi részén, a szlovák határ mellett. A szomszéd települések: kelet felől Kisrozvágy körülbelül 2 kilométerre, dél felől Cigánd 11 kilométerre, nyugat felől pedig Pácin 7 kilométerre. Délkelet felől határos még Ricse területével is, de a két község belterületei közúton csaknem 10 kilométer távolságra vannak egymástól, beékelődik közéjük nemcsak Kisrozvágy, de a Nagyrozvágytól 5 kilométerre keletre fekvő Semjén is. A legközelebbi város a 11 kilométerre fekvő Cigánd.

Megközelítése 
A település nyugati határszélén elhalad a Sátoraljaújhely-Cigánd-Kisvárda között húzódó, a 37-es és 4-es főutakat összekötő 381-es főút, ez a legfontosabb közúti elérési útvonala az említett városok és főutak mindegyike felől. Központján azonban csak a főútból keletnek kiágazó 3807-es út halad keresztül, azon érhető el keleti szomszédai felől is.

Északi szomszédja, a szlovákiai Nagygéres (Veľký Horeš) felé a 38 122-es számú mellékút vezet a községből.

Vasútvonal nem érinti.

Története 
A település Árpád-kori. Nevét 1258-ban említette először oklevél Rozvald néven, mint a  
zempléni vár fennhatósága alól kivált települést. 

1235-1270 között; IV. Béla uralkodása alatt Rozvad nevét a zempléni vár tartozékaként, királyi birtokkén említették. 

A tatárjárás alatt elnéptelenedett, később Ádám Igenec és Ambrus nagybirtokosok telepítették újra. 

1330-ban a füzéri várnagyé, 1350-ben pedig a kistárkányiak voltak birtokosai.

1371-ben már két település: Nagyrozvágy és Kisrozvágy néven volt említve.

Református temploma 1820-ban épült. Kertjében a Parlaghy család 1576-ból származó sírürege található. Nagyrozvágyon látható a Revizky-kúria.
1830-ban és 1900-ban a falu leégett.

Közélete

Polgármesterei
 1990–1994: Bányász Mihály (független)
 1994–1998: Bányász Mihály (független)
 1998–2002: Bányász Mihály (független)
 2002–2006: Bányász Mihály (független)
 2006–2010: Bányász Mihály (független)
 2010–2014: Hogya Orsolya (független)
 2014–2019: Hogya Orsolya (független)
 2019-től: Hogya Orsolya (független)

Népesség 
A település népességének változása:

2001-ben a település lakosságának 99%-a magyar, 1%-a cigány nemzetiségűnek vallotta magát.

A 2011-es népszámlálás során a lakosok 98,4%-a magyarnak, 2,7% cigánynak, 0,3% görögnek, 0,2% németnek, 0,3% románnak, 0,2% szlováknak mondta magát (1,6% nem válaszolt; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 17,6%, református 64,7%, görögkatolikus 2,2%, evangélikus 0,6%, felekezeten kívüli 2% (5,3% nem válaszolt).

Itt születtek, itt éltek
 Czelder Márton - református lelkész, író 1849 után itt Nagyrozvágyon volt segédtanító egy ideig.
 Czinke Ferenc – grafikus, festőművész itt született.

Jegyzetek

További információk 
 Nagyrozvágy a Zempléni Települészövetség oldalán

Borsod-Abaúj-Zemplén megye települései
Zemplén vármegye települései
Gloriette

A gloriette kisebb pavilon- vagy belvedere-szerű épület egy parkban.

A bécsi Gloriette 
A legismertebb ilyen alkotás a bécsi schönbrunni kastély kertjében álló Gloriette épület, amelyet 1775-ben emeltek, és később étterem és díszterem volt benne, majd I. Ferenc József császár reggelizőszobája. Az éttermet a Monarchia korának végéig használták. Ma kávéház van benne, amely kilátóként is szolgál, remek bécsi panorámával. Az épület homlokzatán a következő szöveg olvasható: "JOSEPHO II. AUGUSTO ET MARIA THERESIA IMPERANTIB[us] MDCCLXXV" (II. József és Mária Terézia uralkodása alatt emelve, 1775)

A pestszentlőrinci Gloriett névadója 
1814-ben, a Napóleon legyőzése után Bécsben ülésező nagyhatalmi konferencia vendégei látogatást tettek Pesten, ebből az alkalomból tartottak katonai parádét Szent-Lőrinc pusztán. I. Ferenc magyar király, I. Sándor orosz cár, III. Frigyes Vilmos porosz király a mai Gilice téren emelt kilátóból (gloriett) szemlélte a parádét. A kilátó a második világháború során elpusztult, a nevét azonban őrzi a szomszédságában kialakult Gloriett-telep nevű településrész.

Lásd még 
 Széchenyi emlékmű
 fertőbozi Gloriette
 Andornaktálya

Jegyzetek

Külső hivatkozások 

Építmények
Eozin (egyértelműsítő lap)

Eozin (máz), Magyarországon a Zsolnay porcelángyárban használt kerámiamáz
 Eozin (festék), élénk színű, szerves festékanyag
Gregor Bernadett

Gregor Bernadett (Szeged, 1972. május 1. –) Jászai Mari-díjas magyar színésznő, érdemes művész.

Élete 
1972-ben Szegeden született Gregor József Kossuth-díjas operaénekes és Belle Erzsébet tanárnő lányaként.

1995-ben végzett a Színház- és Filmművészeti Főiskolán Horvai István és Kapás Dezső osztályában. 1996-tól a Nemzeti Színház, 2000-től a Pesti Magyar Színház tagja, 2012-ben az Újszínházhoz szerződött.

Szerepelt Varga Ferenc Fuss című dalának videóklipjében, és 2008-tól a Tornádó nevű együttes egyetlen női tagja. 

2018. szeptember 20-án, Rómában, az Európai Kultúra Napján ő alakította Fazekas István Pilátus éjszakája című történelmi drámájának főhősét, Claudia Proculát.

Magánélete 
Első férjétől, aki tüdőgyógyász volt, egy fia született (Bence). Második férje Gát György producer volt, akivel 9 hónapig voltak házasok. Harmadik férje Somogyi István, akitől másik fia született (Álmos), s 2013-ban, kilenc év után váltak el. 2014. augusztus 16-án kötött házasságot Szarvas Attilával, akitől közös megegyezéssel 2018. október 3-án elvált. Rövid ideig kapcsolatban élt Magyar Attila színművésszel.

Konfliktusai 
Gregor Bernadett 2011-ben beperelte Fábry Sándort és az RTL Klubot, amiért meggyalázták és hazugságokat mondtak róla. 2016 októberében ezt a pert jogerősen megnyerte.

2017 októberében azt nyilatkozta a HVG című lapnak, hogy földi pokolként emlékszik főiskolai éveire, művészi pályája kezdetén egy széken dideregve, szinte meztelenül ült a vizsgabizottság előtt, és ez a szituáció sokkot okozott neki.

Filmek, sorozatok 
 Tűzvonalban (4 epizód, 2010)
 Jóban Rosszban (2005–2009)
 Tibor vagyok, de hódítani akarok! (2006)
 A Szent Lőrinc folyó lazacai (2003)
 7-es csatorna (35 epizód, 1999)
 TV a város szélén (8 epizód, 1998)
 Kisváros (1 epizód, 1997)
 Gálvölgyi szubjektív (1 epizód, 1995)
 A csikós (1993)
 Szomszédok (1 epizód, 1991)

Színházi szerepei

Díjai 
 Story Ötcsillag-díj (2008)
 Zenthe-díj (2008)
 Jászai Mari-díj (2019)
 Széchenyi-örökség Okmánya (2021)
Iglódi István-emlékgyűrű (2021)
Érdemes művész (2022)

Jegyzetek

Források 
 
 A negyedik lesz az igazi? Fehér ruhában ment férjhez Gregor Bernadett Life.hu, 2014.08.17.
 Művészportré Tamás István interjú, 2017. november 3.
 A Tornádó együttes és Gregor Bernadett fellépése Blikk.hu, 2009.08.28.

További információk
 https://web.archive.org/web/20130128045212/http://amerikaihirujsag.com/2012/02/09/bombasztikus-formaban-gregor-bernadett/
 Gregor Bernadett életrajza, hírek, cikkek, képek, videók róla a Femina.hu oldalon
 Gregor Bernadett: Nem csinálnék semmit másképp
 Magyar Színház
 Műsorvezető adatbázis
 /elvalt-gregor-bernadett-es-szarvas-at
https://magyaridok.hu/kultura/pilatus-ejszakaja-romaban-3346907/
http://orokvaros.network.hu/blog/roma-kozossegi-oldala-hirei/romaban-volt-a-pilatus-ejszakaja-premierje-2018

Magyar színésznők
Szegediek
1972-ben született személyek
Story-ötcsillagosok
Jászai Mari-díjasok
Élő személyek
Magyarország Érdemes Művésze díjasok
Bayer-féle jelölés

A legtöbb fényes csillag Bayer-féle jelöléssel is rendelkezik. Ezt a jelölésmódot Johann Bayer vezette be az Uranometria nevű csillagatlaszában 1603-ban. A jelölés egy görög kisbetűből és annak a csillagképnévnek a latin nyelvű birtokos alakjából áll, melyben a csillag található. A szabály szerint a legfényesebb csillagnak kell az α, a következőnek a β jelölést kapnia, és így tovább. A gyakorlatban előfordul, hogy a jelölés eltér ettől (általában közel azonos fényességű csillagok esetén), vagy a csillagkép neve – az új csillagképhatárok miatt – nem a mai felosztásnak felel meg. Két csillagnak kétféle jelölése is van: β Tau = γ Aur és α Peg = δ Peg. Ezen problémák ellenére a jelölésmód hasznosnak bizonyult, és széles körben elterjedt.

Két szokásos mód van a Bayer-féle jelölés írásmódjára. A jelölést teljesen ki lehet írni, például: Alfa Canis Majoris vagy Béta Persei, vagy a görög kisbetűt a csillagkép hárombetűs rövidítésével használjuk, például α CMa vagy β Per.

Jóllehet a leggyakrabb Bayer-féle betűk a görögök, megemlíthető, hogy a rendszert kibővítették, először kis latin betűkkel, majd nagy latin betűkkel. Legtöbb esetben ezt ma már ritkán használják, mégis van néhány kivétel, mint a h Persei (mely valójában csillaghalmaz) és a P Cygni. Megjegyezzük, hogy a Bayer-féle jelölésmód soha nem ment túl a Q-n, és az olyan jelölések, mint a W Virginis változócsillagok jelölései, nem Bayer-féle jelölések.

A Bayer-jelölés további komplikálása a számozott felső indexek használata, amivel megkülönböztetjük a Bayer által azonos betűvel jelölt csillagokat. Ezek szabad szemmel nézve egymáshoz közeli csillagok: egyik érdekes eset a π1, π2, π3, π4, π5 és π6 által alkotott Orion csillaglánc (A Kaszás kaszája).

Csillagászati katalógusok
Buborékkamra

A buborékkamra egy túlhevített átlátszó folyadékkal töltött edény, melyet a rajta áthaladó elektromosan töltött részecskék észlelésére használnak. A töltött részecske elegendő energiát ad le a folyadékban, hogy a forrásba jöjjön a pályája mentén buborékokból álló vonalat alkotva. A buborékkamrák felépítésükben és alapelvükben nagyon hasonlítanak a ködkamrákhoz. A buborékkamrát 1952-ben Donald A. Glaser fejlesztette ki, melyért 1960-ban fizikai Nobel-díjat kapott.

Általában a buborékkamra egy nagy henger, melybe a forráspontjánál kicsit alacsonyabb hőmérsékletű folyadékot töltenek. A tartályt felülről fényképezőgép figyeli. Amikor a részecske a kamrába kerül, a tartály térfogatát dugattyúval hirtelen megnövelik, az emiatt lecsökkenő nyomás túlhevítetté teszi a folyadékot, mivel a kisebb nyomáshoz alacsonyabb forráshő tartozik. A túlhevítettség miatt bármilyen kicsi zavar, mint amilyen a töltött részecske áthaladása, buborékképződést indít el, amelyet lefényképeznek. A tartályt mágneses térbe rakják, mert így a pálya elgörbül, és a részecskék fajlagos töltésének (töltés/tömeg) és a mágneses tér ismeretében a pálya sugarából a lendülete meghatározható. Nem lehet viszont meghatározni a sebességet (mozgási energiát), ha nem tudjuk milyen tömegű részecskéről van szó.

A buborékkamra egyik előnye az volt a ködkamrával szemben, hogy egyszerűbb volt a kezelése, sokkal nagyobb méretű volt és sokkal megbízhatóbb volt. További előnye az volt, hogy a benne lévő sűrűbb anyag miatt a ritkábban bekövetkező kölcsönhatások kimutatását is lehetővé tette. 

A buborékkamrák helyét többnyire átvette a sokszálas proporcionális kamra és a driftkamra, melyek lehetővé teszik az energia mérését is a lendülettel együtt.

A CERN BEBC (Big European Bubble Chamber) nevű buborékkamrája 1973-tól 1984-ig üzemelt, 3,7 m magas detektortere volt. Működése alatt 6,3 millió fényképet készített részecskeütközésekről.

Források

Fordítás
 

Részecskedetektorok
Forráspont

A forráspont az a hőmérséklet, amelyen egy cseppfolyós anyag gőznyomása egyenlő a standard légköri nyomással (101325 Pa), így a párolgás, vagyis buborékképződés a folyadék belsejében is zajlik. A folyadék közben fokozatosan gőz halmazállapotba jut. Tiszta folyadékok forráspontja az anyagra jellemző állandó érték, vagyis a teljes halmazállapot-változás egyetlen meghatározott hőmérsékleten történik.

Forráspontnak azt a hőmérsékletet nevezzük, amikor a gőz nyomása egyenlő a külső nyomással. Ebből következik, hogy a víz forráspontja csak a tengerszint magasságában, 1 atm nyomáson 100 °C, nagyobb nyomáson (pl. a kuktafazékban) magasabb, kisebb nyomáson (pl. magasabb hegyeken) alacsonyabb hőmérsékleten forr. A forráspont jellemző az adott anyagra, ha a víz 1 atmoszféra nyomáson nem 100 °C-on forr, akkor nem tiszta.

Folyadék túlhevülése 
A késleltetett forrás, túlhevülés jelensége azt jelenti, hogy a folyadék hőmérséklete emelkedik, azonban a forráspont értékén még nem tapasztalható a forrás jelensége. Ez teljesen sima, tiszta felületű edényeknél, rezzenéstelen folyadéknál fordulhat elő, ahol az egyenletesen erős felületi feszültség miatt nincsenek buborékforrások. Ekkor bármilyen zavar hatására felhabzás, akár robbanásszerű gőzfejlődés történhet.

Túlhevülés következik be akkor is, ha egy magasabb forráspontú folyadék keveredik egy alacsonyabb forráspontúval, ám olyan hőmérsékleten, ami a második forráspontjánál magasabb, ilyenkor a nagy felület következtében szintén robbanás következhet be. Ennek jellegzetes esete amikor olajtüzet próbálnak vízsugárral oltani.

Forráspont meghatározása  
A forráspont meghatározása több módszerrel is lehetséges:
 Desztillációs módszer
 Swietoslawski-ebulliométerrel
 Swietoslawski-féle differenciál ebulliométerrel
 Siwoloboff-módszer
 Emich-féle mikromódszer
 Smith és Menzies gömbös módszere
 Fotocellás meghatározás
 Differenciál termoanalízis (DTA)
 Differenciál scanning-kalorimetria (DSC)

Néhány gyakori anyag forráspontja és forráshője

Kapcsolódó szócikkek 
 A forráspont-emelkedés törvénye

Források 
Dolgosné Kovács Anita: Forráspont meghatározása
 Sulinet: A forráspontot befolyásoló tényezők

Fizikai alapfogalmak
SN 1987A

Az SN 1987A egy II típusú szupernóva a Nagy Magellán-felhőben, a Tejútrendszert kísérő törpegalaxisban.

Felfedezése 

A belőle jövő fény a Földet 1987. február 24-én érte el, bár a mag összeroppanása során kibocsátott neutrínókat már február 23-án észlelték. Mivel ez volt 1987-ben az első felfedezett szupernóva, ezért az „1987A” jelölést kapta. Felfedezője Ian Shelton, aki a chilei Las Campanas Obszervatórium munkatársa. Tőle függetlenül fedezte fel Albert Jones Új-Zélandon, valamint Colin Henshaw Zimbabwében.

Leírása 

Nagyjából 50 kiloparszek távolságban történt a Földtől, ez a legközelebbi szupernóva az SN 1604 óta (amely a Tejútrendszer közepe közelében robbant).  Májusban volt a legfényesebb, ekkor 3 magnitúdós volt, és lassan halványodott a következő hónapokban. Progenitorát 2012-ig nem sikerült azonosítani. Először a Sanduleak -69° 202a fényes kék változócsillagot feltételezték, azonban az IUE műhold mérései szerint ez a csillag változatlanul látható a helyén, század ívmásodpercre a szupernóvától.

Ez volt az első, és máig egyetlen, szupernóva, amelyet neutrínódetektorokkal (például Super-Kamiokande) is észleltek, ezt a pillanatot tekintik a neutrínócsillagászat születésének.

A robbanás által létrehozott szupernóva-maradvány az egyik legalaposabban tanulmányozott égitest napjainkban.

Jegyzetek

További információk 

 Isaac Asimov: A robbanó Napok, Kossuth Könyvkiadó, 1987., mellékletében szerepel a robbanás észlelésének pontos kronológiája, és az esemény elemzése Patkós László fizikus által (5 oldal)
 

Planetáris ködök
Szupernóvák
Biedermeier

A biedermeier (bieder: egyszerű, szerény; Meier: a leggyakoribb német vezetéknév) átmeneti művészeti stílus volt elsősorban Közép-Európában, főként 1815 és 1848 között. A klasszicizmus, illetve az empire lassú elhalásával párhuzamosan kifejlődött polgári stílus, amely Magyarországon „táblabíró” stílus néven virágzott. Több művészeti ágban, így a festőművészetben, az irodalomban és a lakáskultúrában is jelentkezett. A stílus kispolgári miliőt, békét, nyugalmat áraszt egyszerű eszközökkel, pátoszmentesen, mind a festészetben, mind a lakásberendezések területén. Jellemzője a kisember megértő ábrázolása. Ezért fontos szerephez jut a portré, a biedermeier portrék általában kispolgári romantikával átitatott klasszicista festmények. Fontos a zsánerkép is, melyre egyik legismertebb példa Borsos József Bál után című festménye a Magyar Nemzeti Galériában. Biedermeier stílusúnak szokták minősíteni az első magyar kártyát is. Jellegzetesek a biedermeier bútorok hajlított formáikkal. Új szekrénytípus a vitrines szekrény. Ép biedermeier bútorokat őriznek Jókai Mór balatonfüredi villájában és a Magyar Nemzeti Múzeumban (Deák Ferenc íróasztala). A biedermeier irodalom a festészethez hasonlóan az életképet helyezi előtérbe. A stílus egyes elemei még Petőfi Sándor költészetében is előfordulnak.

Főbb képviselői

A festészetben
 Carl Spitzweg (korai művei),
 Moritz Michael Daffinger
 Ferdinand Georg Waldmüller,
 Johann Peter Hasenclever,
 Julius Oldach,
 Barabás Miklós
 Borsos József
 Gross Béla
 Franz Eybl
 Josef Kriehuber (litográfiák)
 Weber Henrik

Az irodalomban
 Hans Christian Andersen
 Fáy András
 Bajza József
 Tompa Mihály
 Garay János

Jegyzetek

Források 
 Zolnai Béla: A magyar biedermeier, Holnap Kiadó, Bp., 1993
 Biedermeier művészeti stílus - Bútor művészeti stílusok
 Biedermeier - Irodalom - 10. osztály | Sulinet Tudásbázis

További információk 
 Irodalomtörténeti Közlemények 1977 Vajda György Mihály: A biedermeier (301-312. oldal)

Művészeti stílusok
A 19. század művészete

sv:Empir#Biedermeier